b'\n_START_ARTICLE_\nAlojz Gorjup\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani osnovni \xc5\xa1oli na Proseku je pomagal o\xc4\x8detu pri vodenju dru\xc5\xbeinskega posestva, trgovine in gostilne. V politiko ga je pritegnil Ivan Nabergoj. Pred volitvami je imel navado, da je kmetom \xc4\x8drtal dolgove, \xc4\x8de so volili Nabergoja. Tudi sam je bil trikrat izvoljen v tr\xc5\xbea\xc5\xa1ki de\xc5\xbeelni svet (1897, 1906 in 1909). Za cerkev v Treb\xc4\x8dah (sedaj ital. Trebiciano) je daroval sliko sv. Cirila in Metoda. Boril se je za pravice svojih rojakov. Dolgo vrsto let je bil predsednik pevskega dru\xc5\xa1tva Hajdrih. Leta 1912 ob 25-letnici obstoja mu je dru\xc5\xa1tvo podelilo naziv \xc4\x8dastnega \xc4\x8dlana.'